
Prome Minister ta reacciona riba rumornan di fin di siman: 


“NI AMI NI MI FAMIA TIN NINGUN 
RELACION CU CARTELNAN DI DROGA OF 
CUALKIER OTRO CARTEL” 


Den e fin di siman tras di lomba, por a tuma nota di rumornan 
cu ta pasa via di Whatsapp tocante un relacion estrecho entre 
Prome Minister di Aruba Sefiora Evelyn Wever-Croes y un cartel 
di droga na Aruba cu ta wordo guia door di famianan di e Premier 
di Aruba. Prome Minister ta nenga esaki categoricamente 
bisando: “Ni ami ni mi famia tin ningun relacion cu cartelnan 
di droga of cualkier otro cartel. Semper m'a bisa y semper 
mi a para riba, cu cada persona ta responsabel pa su propio 
actonan y esun cu comete algo ekiboca, e mester sinta riba su 
propio blaar'. 


Lamentablemente, Prome Minister a enfatisa, mescos cu otro 
famianan na Aruba, tin comportacion menos bon tambe den 
su propio famia. Nos ta corda e ex Minister di AVP, Sefior Paul 
Croes cu ta culpabel di actonan di corupcion. “Pero ami no tin 
nada di haber cu esaki tampoco. Cada ken mester carga nan 
propio responsabilidad y sinta riba nan propio blaar', Prome 
Minister a accentua. 


Prome Minister a sigui bisa cu si acaso tabata tin detencionnan 
den miembronan di su famia cu e no ta na haltura di dje, esaki 
ta un prueba cu e sistema di nos pais ta funciona y cu Gabinete 
Wever-Croes ta duna Ministerio Publico tur espacio cu e tin 
mester pa actua independientemente. Esey ta haci nos estado 
di derecho mas fuerte. 


“Pa mas informacion di tur interesado, mi mester referi bo na 
Ministerio Publico pasobra ami no sa nada di e caso aki. Ami 
ta para pa integridad y mi a mustra esaki durante mi carera 
politico di 12 afia y sigur e ultimo 4 afia como Prome Minister 
di Aruba”, Prome Minister a duna di conoce. 








Gabinete Wever-Croes, den e ultimo 4 afianan aki a pone e 
fundeshi pa un Aruba integro. Awe ta trata den Parlamento un 
ley di integridad y asina nos ta sigui den e gobernacion aki 
tambe. 


“Ami ta para pa integridad y mi ta para contra corupcion. Laga e 
rumornan aki cu nos sa di unda nan ta sali, cu ta directamente 
di oponentenan politico, laga e rumornan aki pa loke nan ta, 
rumornan. Kere den loke bo ta mira. Mi actonan ta mustra mas 
di loke oponentenan politico kier purba laga bo kere”, Prome 
Minister Evelyn Wever-Croes a termina enfatisando. 

Prome Minister Evelyn Wever Croes: 


PROME MINISTER TA FELICITA 
SRTA. ROSABELLE ILLES 
CU SU DOCTORADO DEN PSICOLOGIA 


“Bo ta un inspiracion no pa ami so pero tambe pa henter 
nos pais Aruba” 


Diabierna ultimo, a tuma luga na Faro Blanco Restaurant 
un recepcion ‘Post PhD Toast pa Srta. Rosabelle Illes. Un 
ocacion hopi emocionante pa tur presente. Prome Minister 
Evelyn Wever-Croes y Minister di Ensefiansa tawata presente 
y ambos a entrega discursonan cortico pa felicita Rosabelle y 
desee tur exito den futuro. 


Rosabelle ta un psicologo hoben cu na September ultimo a 
obtene doctorado den psicologia na Leiden University. Su 
disertacion ta trata e topico di ‘conflict management’: Between a 
Rock and a Hard Place: Challenges, Strategies and Resolution 
of Value Conflict Medition. Prome Minister a cuminsa su 
discurso expresando cu ta un honor pa ta para banda di un 
Arubiano cu tin un pasion asina grandi, no solamente pa 
mehora su mes, pero pa traha y mehora e sistema academico, 
pa asina nos studiantenan por ta miho prepara pa enfrenta 
nan carera profesional den futuro. 


“Den bida nos ta enfrenta varios reto, algun cu ningun di nos 
por anticipa, of ta completamente prepara p'e. Manera cu 
Rosabelle su estudio mes a indica, maneho di conflicto tocante 
balornan di e ser humano, ta mas dificil pa resolve, cu conflicto 
tocante cosnan tangibel manera placa of tereno. Hopi biaha 
nos ta haya nos den conflictonan cu ta pone nos, manera e 
titulo di e estudio Rosabelle ta bisa, ‘Between a Rock and a 
Hard Place”. Esaki ta refleha importancia di e ser humano den 
e decisionnan cu nos ta y tin cu tuma. Y tambe e importancia 
di purba compronde e ser humano mas miho cu ta posibel, cu 
sigur no ta algo fasil", Prome Minister a accentua. 


Dirigiendo su mes na Rosabelle, Prome Minister a expresa: 
“Mi kier a bay bek den tempo, riba un dia casi 4 afia pasa cu mi 
a huramenta como Prome Minister di Aruba. Bo a remarca den 
bo poesia cu bo lo desea di stop di yama mi “Bo”. Bo lo kier 
yama mi algo diferente, algo cu lo marca historia y lo sacudi 
tur mucha muhe cu ta kere cu imaginacion tin limite. Maske cu 
bo a ricibi contratiempo bo no a give up riba bo meta. Y awe 
mi tin e honor yama bo Dr. Rosabelle Illes. Un ser femenino 
cu determinacion y cu sigur no a kere cu su imaginacion lo tin 
un limite. 








Rosabelle, di curason mi kier a felicita bo cu e logro grandi aki. 
Un estudio cu sigur hopi por beneficia di dje rond di mundo. 
Sigui cu e pasion cu bo tin, no solamente pa sifia y mehora 
bo mes, pero tambe pa educa nos generacion nobo. Bo ta un 
inspiracion no pa ami so pero tambe pa henter nos pais Aruba. 
Pabien!”. 


Den su introduccion, Rosabelle a remarca, cu despues cu el 
a bandona su meta pa hopi aña y apesar di logronan grandi 
den su bida, ta durante e pandemia el a para keto despues cu 
“Tanchi”, refiriendo na Prome Minister Evelyn Wever-Croes, 
a cera nos paden, bisando cu un smile na cara, cu “Tanchi” 
mester a haci'e, el a dicidi di termina su estudio y obtene su 
doctorado den psicologia. 

Prome Minister Evelvn Wever-Croes: 
Despues cu Parlamentario Lopez-Tromp a ripiti e mesun 
fout pa cu su peticion 


PROME MINISTER TA CONSEHA LIDER DI 
MAS PA CONOCE LEV PA DEN FUTURO 
EVITA E ERORNAN AKI 


Prome Minister Evelyn Wever-Croes un biaha mas ta contesta 
Lider di Partido MAS sra. Marisol Lopez-Tromp riba un peticion 
di e Parlamentario pa Prome Minister presenta na Parlamento 
pa un reunion publico relaciona cu topiconan di ensefiansa. 
Prome Minister a indica na e 
Parlamentario cu ya caba desde 
1 di September el a conteste cu 
e lo no honra e peticion aki. 


Den su contesta, Prome 
Minister Evelyn Wever-Croes a 
referi na nos Constitucion y na 
e ley Instelling Ministeries, e ley 
di LIM. Den caso cu realmente 
Parlamentario Lopez-Tromp no 
conoce e leynan, Gobierno ta 
dispuesto, via di Departamento 
di Legislacion y Asunto 
Huridico, duna e Lider di MAS 
y su fraccion les den e materia 
aki. 


“Mi ta considera di sumo 
importancia cu miembronan di 
Parlamento di Aruba conoce ley y reglamentonan bon, pa asina 
evita cu nan ta comete e sorto di erornan aki manera cu Señora 
Lopez-Tromp a comete cu su peticion dia 30 di augustus 2021 
y toch a ripiti e mesun fout dia 28 di September despues cu mi 
a conteste con nos Constitucion ta sinta den otro pa loke ta 
trata su peticion”, Prome Minister a duna di conoce. 


Prome Minister a remarca cu un luna pasa el a contesta Señora 
Lopez-Tromp, a base di nos Constitucion y e ley di LIM, cu 
ta cerca sr.Armando Lampe como e Minister di Enseñansa e 
tempo ey ainda, e mester a haci su peticion. Nos Constitucion 
conoce solamente responsabilidad ministerial individual. Cu 
Señor Lampe tawata demisionario of no, e tawata e unico 
minister cu por a wordo invita door di Parlamento pa aclarea e 
topiconan cu sra. Lopez-Tromp a referi na dje. “Ta di lamenta 
cu Parlamentario di MAS a laga e oportunidad di oro aki pase 
voorbij”, Prome Minister a laga sa. 









Prome Minister a conseha e Parlamentario pa costumbra cu e 
Minister di Enseñansa nobo, dhr. Endy Croes kende ya a indica 
publicamente cu e ta buscando solucion pa e problematica 
riba cua Parlamentario Lopez-Tromp ta buscando aclareacion. 
Minister Croes a indica cu mas 
pronto posibel, e lo informa 
Parlamento di esaki. 


Pa conclui su contesta 
na Lider di Partido MAS, 
Prome Minister a bis'e: “Si 
realmente bo ta desea di haya 
aclareacion riba e temanan 
importante menciona, y sigur 
si tin urgencia cu ne, mi ta 
conseha pa den futuro bo cana 
e caminda legalmente corecto. 
Mi lo manda bo peticion toch 
pa Minister di Enseñansa, 
cu e peticion pa considera e 
invitacion dirigi na su persona, 
manera mester a wordo haci 
den prome instante caba. Cu 
gusto mi lo tende si abo of bo 
Fraccion y Fraccion di Accion21, ta desea di haya les pa evita 
tipo di erornan asina den futuro”. 


SINTONISA 


= CONFERENCIA DI PRENSA 
B DI GOBIERNO DI ARUBA 


Go 


Gabinete Wever-Croes 

Riba dialuna dia 18 oktober 2021 na Festival Plaza di 
Renaissance Marketplace, Aruba Futura Foundation a anuncia 
e comienso di IMMERSE 2021. Durante e luna di oktober, 
Futura hunto cu e colaboracion di diferente partners lo celebra 
innovacion y trece conscientisacion riba innovacion, y tambe 
proyecto of iniciativanan innovativo y creativo na Aruba. Lo tin 
diferente presentacion, workshops, y sesionnan na diferente 
localidad. E topiconan cu lo wordo trata durante e sesionnan 
ta varia entre educacion, technologia, sostenibilidad, 
entrepreneurship, fintech, communicacion, social media y 
mucho mas. 


E evento a cuminsa cu un palabra di bon bini di parti di e ekipo 
di Futura cu despues a duna un resumen di algun actividadnan 
cu a of ta bay tuma lugar durante IMMERSE 2021. Oktober 
a cuminsa cu dos (2) camp sumamente existoso cu ta e 
‘Innovation camp' y "Supernova girls camp’. A lansa e iniciativa 
di 'Re- Tech’ cu ta ofrece e oportunidad pa personanan y 
organisacionnan por entrega diferente aparato electronico 
manera por ehempel: computers, screens, mouses, keyboards 
y tablets na e oficinanan di Futura. Futura lo percura, despues 
di evalua e estado di e aparatonan cu a wordo ricibi, pa 
distribui esakinan na diferente computer labs na scolnan y 
eventualmente tambe na studiantenan individual. Riba dia 23 
di oktober lo tin un evento cu yama ‘Supernova’. E evento aki 
ta exclusivamente pa muhernan y e tema cu lo wordo trata 
durante e eventa aki ta ‘Amor Propio'. 


Durante e anochi, Prome Minister di Aruba sra. mr. Evelyn 
Wever-Croes sigui pa e minister di Economia, Comunicacion 
y Desaroyo Sostenible sr. mr. Geoffrey Wever a papia tocante 
innovacion y con lo por stimula esaki na Aruba. Despues a 
sigui cu un session interactivo cu e invitadonan, modera pa 
sr. Herrick Henriquez, director di ATIA. E anochi a conclui cu e 
otorgamentoditres (3) reconocimento di ‘Outstanding Innovator’ 
na Tess Monteranello y Pieter Verduijn di 'Makerpedia', Nichole 
Danser di 'Scubble Bubbles’ y tambe Christie Mettes y Tony 
Sevold di ‘Metabolic Foundation’. Esaki pa nan esfuersonan, 
iniciativanan, y ideanan innovativo den e area di sostenibilidad, 
medio ambiente, tecnologia, y innovacion en general. 


Manera menciona, IMMERSE 2021 y tur e actividadnan, 
session nan, camps, y evento durante e luna aki no tawata 
posibel sin un esfuerso di colaboraicon extensivo. Pesey 
un danki special na: ArubaBank, Setar NV, ITP Caribbean, 
Swingmasterz, Aruba Airport Authority, Aruba Tourism Authority, 
Balashi Brewery, Grant Thornton, Wolff & Co. Studio, Elite 
Studios, Makerpedia, Paper Sisters, Vegan Aruba, Yogi Vibes, 
Work Space, QRedits, ISAOnline, University of Aruba, Scubble 
Bubbles, Aruba Excellence Foundation, Playa Linda, Aruba 
Aloe, Colegio Arubano, WOWO Creative, BAZ-RRR, Colegio 














Sagrado Curazon Aruba, Matevo, Sage Marketing, Exotic 
Events, Aqua 3D Printing & Designs Aruba, Beyond Precision, 
y ATIA. Danki pa pensa diferente, pa ta habri pa colaboracion, 
y pa celebra innovacion na Aruba. 


Pa un bista completo riba tur e actividadnan, y pa mas 
informacion y registracion por bishita ImmerseAruba.org. E 
session nan aki tur ta completamente gratis! 

MINISTER Dangui Oduber 


Turismo y Salubridad Public 


MINISTER DANGUI ODUBER A RECONOCE 
18 EMPLEADO CU A LABORA 35 ANA NA 
HILTON HOTEL 


Diabierna Minister di Turismo Sr. Dangui Oduber tabata tin e 
placer y honor di por a reconoce 18 empleado di Hilton Aruba 
Caribbean Resort & Casino cu a cumpli 35 afia den servicio. 
Esaki a sosode conhuntamente cu e General Manager Sr. 
Vasco Baselli y Sr. Rene Kan representanto e propietarionan. 
E tabata un anochi hopi ameno cu a tuma lugar den e ballroom 
di Hilton. 











Na afia 1959 Aruba a haya su prome hotel di luho cu tabata 
Aruba Caribbean Hotel, esaki tabata e inicio di locual awe ta 
nos unico pilar economico. E hotel aki a sera su portanan na 
afia 1984, esaki tabata un periodo dificil pa hopi hende. Na afia 
1986 e hotel a habri su porta atrobe e biaha aki bou di e nomber 
di Golden Tulip Hotel, despues esaki a bolbe cambia nomber 
pa Radisson Aruba Resort and Casino y awendia Hilton Aruba 
Caribbean Resort & Casino. 





Entre e 18 empleadonan tin un total di 630 afia di servicio 
combina, e tabata un momento di hopi satisfaccion pa tende e 
trayectoria di cada un di e 18 empleadonan aki. Conociendo ki 
posicion laboral nan a cuminsa 35 afia pasa y con nan a crese 
den e servicio di e Hotel. Pa traha na un solo caminda pa 35 
afia ta impresionante pero pa haci esaki sin nunca meldziek ta 
algo extraordinario, esaki tabata e caso den 1 di personanan 
cu a keda reconoci diabierna pasa. 


Minister Oduber ta gradici cada un di e 18 empleadonan aki cu 
pa 35 afia a traha na bienestar di nos turismo, esaki ta algo di 
aplaudi. Nan ta un inspiracion pa nos tur pa por a dedica asina 
hopi anja di nan bida na nos industria turistico. 


Turismo ta nos unico pilar economico y ta e driver di nos 
economia. 

Minister Dangui Oduber: 


ARUBA TA WORDO CONSIDERA UN 
DESTINACION HOPI ATRACTIVO PA 
AEROLINANAN 


Diahuebs atardi Minister di Turismo Sr. Dangui Oduber a 
reuni cu e airlift committee pa haya un mihor bista riba tur e 
desaroyonan cu ta tumando lugar den e trafico aereo di Aruba. 
E airlift committee su tarea ta pa sigui atrae mas aerolifia 
pa scohe Aruba como nan 


SUR AMERICA 

E mercado di Sur America tambe ta creciendo firmemente afia 
pa afia y tambe ta un mercado cu hopi potencial pa Aruba. 
Specialmente Colombia ta un di e paisnan cu ta demostrando 
di tin hopi oportunidad pa 





destinacion. Actualmente Aruba 
ta posiciona su mes como un 
destinacion hopi atractivo pa e 
aerolifianan. 


Minister Oduber a indica cu 
actualmente tin 25 aeroliña 
cu ta bulando pa Aruba for di 
28 diferente destinacionnan. 
Minister a sigui bisa cu 
actualmente Aruba a recupera 
86 porciento di nos turismo 
compara cu afia 2019. E 
cantidad di stul aereo (Air Seat 





amplia cu mas destinacion. 
Minister Oduber a sefiala cu 
Colombia ta e mercado mas 
grandi den Sur America. Tin 
hopi interes pa bin cu buelo 
directo for di Medellin y tambe 
ta explorando activamente pa 
bin cu vuelonan directo for di 
e cuidadnan di Barranquilla y 


Cali. 

Minister Dangui Oduber ta 
satisfecho con Aruba su 
turismo ta desaroyando y 





tambe hopi optimista di con 





Capacity) cu tin na 2021 ta 
1,350,852 y esaki ta 21 porciento menos cu na 2019. Minister 
a indica cu segun e pronosticonan den afia 2022 Aruba lo tin 
un “Air Seat Capacity” di 1,718,176. 


Den comparacion cu Mexico y otro destinacionnan den Caribe, 
e ganashi cu Aruba ta genera pa e aerolifianan ta mucho mas 
halto. Esaki ta haci cu actualmente Aruba ta un mercado hopi 
atractivo pa e aerolifianan, es decir un destinacion cu lo kier 
cuminsa cu buelonan. Ehempel di esaki ta Frontier Airlines cu 
ta bay cuminsa bula e ruta di Miami pa Aruba entrante 20 di 
november. Otro ehempel ta Delta Airlines cu ta bay cuminsa 
bula e ruta di Boston pa Aruba dia 18 di december. 


NORTE AMERICA 

E mercado di Norte America ta keda e mercado di mas grandi 
y importante pa Aruba. Di tur e buelonan di USA pa Aruba 92 
porciento ta buelonan for di e parti oost, middle west y zuid di 
USA. Estudionan haci ta indica cu ainda tin hopi oportunidad 
pa agrega mas buelo for di e area aki di USA. Tin espacio 
amplio pa stimula e demandanan. Minister a indica cu ta 
considerando pa explora e mercadonan di Pittsburg — Hartford 
— Cleveland y Detroit. Tambe lo bay reanuda buelonan bek 
for di La Guardia — Chicago — Dallas y Minneapolis, esaki ta 
noticianan sumamente positivo pa Aruba. 








turismo lo sigui den afia 2022. 
Ban sigui avansa hunto como pais pa como pais nos yega bek 
na 100 porciento di recuperacion di nos turismo compara cu 
afia 2019. 

MINISTER Geoffrey Wever 





Asuntonan Economico, Comunicacion y Desaroyo Sostenibel 








MINISTER MR. GEOFFREY WEVER TENIENDO 
VARIOS REUNION CU STAKEHOLDERS DI 
SECTOR COMERCIAL PA INTERCAMBIA DI 
IDEA Y PA SCUCHA NAN PREOCUPACION 

Y DESEONAN 








E ultimo dianan Minister di Economia, Comunicacion y 
Desaroyo Sostenibel a reuni cu diferente stakeholders den e 
sector comercial, entre otro e fundacion Qredits. 


E director di Qredits Sr. Oliver Viera a splica Minister Wever cu 
desde cu Qredits a establece nan mes na Aruba nan portfolio 
a crece structuralmente. Tambe a splica Minister Wever cu 
Qredits a establece un Business Academy cu ta guia clientenan 





potencial y duna nan direccion con pa maneha nan empresa. 


“Mi a keda hopi contento pa tende cu Qredits ta bayendo bon y 
cu nan ta tuma nan rol mas leu cu ta solamente un financiado, 
pero tambe ta wak nan mes como un consehero pa nan 
clientenan. Esaki ta e tipo di partnerships cu nos mester pa 
crea un ambiente comercial mas dinamico y exitoso”, segun 
Minister Mr. Geoffrey Wever. 

MINISTER Rocco Tjon 





Justicia y Asuntonan Social 








Minister Rocco Tjon: 


TA EXTENDE SUBSIDIO Y BENEFICIONAN PA 
YIUNAN DI CRIANSA 

Recientemente por a tuma nota den diferente medionan di 
comunicacion cu tin un preocupacion andando den comunindad 
pa loke ta trata e subsidio di scol cu mayornan di yiunan di 
criansa ta ricibi. Minister di Husticia y Asuntonan Social Sr. 
Rocco Tjon a reuni cu Directora di Departamento di Asuntonan 
Social pa asina aclara e mal entendimento aki. 


Mirando e seriedad di e asunto, a solicita un reunion di alto 
urgencia pa asina por continua e pago pa famianan cu ta 
depende di e subsidio aki pa yiunan di criansa. E mandatario 
a splica cu esaki tawata un e reunion positivo caminda a logra 
pa delinea y resolve algun punto. 


Den cuadro di esaki, Ministerio di Husticia y Asuntonan Social 
kier informa famianan cu tin yiu di criansa y ta depende di e 
'schooltoelage' y otro beneficionan di scol pa viunan di criansa 


y cu ta registra na Departamento di Asuntonan Social, cu e 
subsidio aki lo wordo paga no mas tarda cu entrante comienso 
di November 2021. 


Por ultimo, Minister Rocco Tjon a subraya y aclara tambe cu e 
subsidio aki nunca tawata den peliger y a reconoce e hecho cu 
esaki ta un asunto di suma importancia, cu ta haya su debido 
atencion. E mandatario a duna di conoce cu den un carta cu su 
Ministerio a manda pa Directiva di Asuntonan Social, a palabra 
cu un task-force lo bay traha pa bin cu recomendacionnan a 
corto plaso pa loke ta trata maneho cu ta wordo hiba door 
di Departamento di Asuntonan Social y Departamento di 
Voogdijraad pa por logra yega na un maneho. Pero tambe 
lo revisa e leynan existente pa asina haci e adaptacionnan 
necesario. 

Minister di Husticia y Asuntonan Social Rocco Tjon: 


INVESTIGACION TA ANDANDO DEN CASO 
LAMENTABEL DI HOBEN DI NACIONALIDAD 
VENEZOLANO, LO PERCURA PA FAMIA TEY 

PRESENTE PA DESPEDI 








Recientemente a tuma lugar un caso lamentabel caminda 
un hoben di nacionalidad Venezolano a perde su bida 
tragicamente. Minister di Husticia y Asuntonan Social sr. Rocco 
Tjon ta al tanto di e situacion y ta tumando pasonan necesario 


pa trata e caso aki 


Minister Rocco Tjon a duna di conoce cu investigacionnan den 
e caso lamentabel di e hoben di nacionalidad Venezolano ta 
‘andando, sinembargo, na e momentonan aki no por divulga 
ningun informacion pa asina no stroba e proceso hudicial. 
Locual cu si por bisa ta, cu Ministerio di Husticia y Asuntonan 
Social ta den contacto cu famia di e fayecido cu ta den exterior 
y lo facilita e proceso pa por trece e famia Aruba, pa asina nan 
por ta na Aruba pa por despedi di nan ser keri. 


Na mesun momento, Minister Rocco Tjon ta pidi cooperacion 
di comunidad pa no stroba e proceso hudicial y tambe ta pidi 
cooperacion di cualkier persona cu por tin informacion valioso 
y cu por yuda resolve e caso pa porfabor tuma contacto 
cu e “Tip Line” di KPA na 11141 y lo percura pa esaki keda 
completamente anonimo. 





TA EXTENDE SUBSIDIO Y BENEFICIONAN PA 
YIUNAN DI CRIANSA 


Recientemente por a tuma nota den diferente medionan di 
comunicacion cutin un preocupacion andando den comunindad 
pa loke ta trata e subsidio di scol cu mayornan di yiunan di 
criansa ta ricibi. Minister di Husticia y Asuntonan Social Sr. 
Rocco Tjon a reuni cu Directora di Departamento di Asuntonan 
Social pa asina aclara e mal entendimento aki. 


Mirando e seriedad di e asunto, a solicita un reunion di alto 
urgencia pa asina por continua e pago pa famianan cu ta 
depende di e subsidio aki pa yiunan di criansa. E mandatario 
a splica cu esaki tawata un e reunion positivo caminda a logra 
pa delinea y resolve algun punto. 


Den cuadro di esaki, Ministerio di Husticia y Asuntonan Social 
kier informa famianan cu tin yiu di criansa y ta depende di e 
'schooltoelage' y otro beneficionan di scol pa yiunan di criansa 
y cu ta registra na Departamento di Asuntonan Social, cu e 
subsidio aki lo wordo paga no mas tarda cu entrante comienso 
di November 2021. 


Por ultimo, Minister Rocco Tjon a subraya y aclara tambe cue 
subsidio aki nunca tawata den peliger y a reconoce e hecho cu 








esaki ta un asunto di suma importancia, cu ta haya su debido 
atencion. E mandatario a duna di conoce cu den un carta cu su 
Ministerio a manda pa Directiva di Asuntonan Social, a palabra 
cu un task-force lo bay traha pa bin cu recomendacionnan a 
corto plaso pa loke ta trata maneho cu ta wordo hiba door 
di Departamento di Asuntonan Social y Departamento di 
Voogdijraad pa por logra yega na un maneho. Pero tambe 
lo revisa e leynan existente pa asina haci e adaptacionnan 
necesario. 

MINISTER Endy Croes 


Enseñansa y Deporte 


MINISTER DI ENSEÑANSA & DEPORTE ENDY 
CROES A REUNI CU EMMA SCHOOL 


Reunion riba tereno di enseñansa ta continua y recientemente 
Minister Endy Croes a reuni cu cabesante di Emma School sra. 
Joselyne Oduber-Jacobs y sra. Zuleika Arendsz. E Minister a 
expresa cu e reunion a bay den un bon atmosfera unda a toca 
varios tema cu lo bay haya atencion di Ministerio di Enseñansa 
y Deporte durante e proximo 4 añanan. 































Algun di e puntonan cu a bin pa dilanti ta entre otro: docentenan 
specialisa cu e scol tin mester. Otro punto di preocupacion ta 
e sistema di coriente cu mester wordo renoba. Tambe e cura 
di Emma School mester wordo drecha pa siguridad di e scol. 
Un punto hopi importante ta pa tin un persona adecua pa 
tur mainta cinc'or y mey riba e bus pa busca e muchanan y 
hibanan scol. 





“Mester agregra cu Emma School ta hopi contento y satisfecho 
cu ya caba a duna atencion pa e wifi di e scol y esaki a wordo 
resolvi”, e Mandatario di Enseñansa a expresa. Minister Endy 
Croes su deseo y empeño ta pa soluciona problematicanan mas 
tanto posibel, crea espacio pa trankilidad, paz y mehoracion 
den e tereno di Enseñansa. 

MINISTER ENSEÑANSA 3 DEPORTE ENDY 
CROES A BISHITA E DEPARTAMENTONAN DI 
ENSEÑANSA NA JFK EDUCATION CENTER 


Recientemente Minister di Enseñansa y Deporte Endy Croes 
a realisa su prome bishita di trabou na JFK Education Center y 
cera conoci cu e diferente departamentonan manera entre otro; 
Directie Onderwijs, Inspectie Onderwijs en Bureau Leerplicht, 
DUOS y DPS tur cu ta resorta bou Ministerio di Enseñansa. 
“Tabata un dia hopi fructifero, nos a ricibi excelente presentacion 
di cada departamento, unda nan a duna informacion, expresa 
nan preocupacion y cambionan cu nan lo desea di mira pa 
futuro pa asina hunto nos traha pa un miho Enseñansa pa 
Aruba”, e mandatario a expresa 

Minister Endy Croes a sigui bisa nos ta priminti si tin e parti 
financiero pa carga esaki, di cada departamento nos lo percura 
pa cada prioridad nos inverti energia y tempo den nan, unda 
tin hende contento ta traha pa un meta, Aruba ta wordo sirbi 
na final 











Despues di e mainta di presentacion Minister Endy Croes a 
bishita tur departamento y oficinanan hunto cu parti di ekipo di 
Ministerio di Ensefiansa y Deporte pa saluda ture empleadonan 
cu ta traha hopi duro den ensefiansa. “Mi a expresa mi gratitud 
y nan por conta cu mi sosten pa cu enseñansa”, e madatario a 
enfatisa. Minister Endy Croes a sigui bisa; nos tur tin e mes un 
meta comun esta un miho calidad di ensefiansa, nos tur kier 
brinda tur mucha na Aruba e oportunidad pa cu ensefiansa, 
Nos tur ta papia di ‘lifelong learning” pues no laga nos cana nos 
so riba diferentre ruta. Un pais cu ta educa por ta sostenibel pa 
futuro, por brinda oportunidad pa cada conciudadano. Un pais 
cu no percura pa su yiunan ta educa, bo lo termina ta inverti 
den problemanan social na final di dia. 








Como un bon “team player" cu mi mesta, tur lo ta mi consehero 
bayendo pa dilanti. Ban trece e sinergia y positiv ban busca e 
caminda memey pa hunto nos aporta y logra nos obhetivonan 
den temporadanan dificil kisas nos dilanti, e mandatario a 
expresa. Pero nos muchanan y nos hobennan cu merece 
educacion nunca lo por wordo perhudica nos ta para pa esaki. 
Nos ta para pa traha den ekipo, nos ta para pa scuha tur 
conseho, y nos ta para pa ta e diferencia pa un miho Aruba. 

Departamento di Impuesto: 
No kibra bo cabes! 


PAGA BO IMPUESTO DI VEHICULO DI MOTOR 


CU ONLINE BANKING 


Scoge e opcion di Bill Payment di Aruba Bank of Banco di 
Caribe y yena e informacion rekeri. Di e forma aki abo por ta RUBA B. 
sigur cu bo pago ta wordo procesa corectamente. 1514017 


Paga online via transfer 
Pa un pago via transfer wordo procesa corectamente e mester 80820201 
inclui e siguiente informacion: 

- Persoonsnummer na cual e vehiculo ta registra E 
- E periodo di cuenta cu ta pagando (por ehempel: 2022) 61351503 
- Number di auto 


Pago parcial via online banking 3071006 


Pago parcial pa luna tambe ta posibel via online banking. 
Tene cuenta cu e suma minimo rekeri y e fechanan final pa 
pago di impuesto di vehiculo di motor 2022. Pa informacion di 
e condicionan pa pago parcial consulta e siguiente link: 
https://www.impuesto.aw/por-cuminsa-paga-impuesto-di... 


1000168 


Recibo 

Por pidi e recibo online despues di completa tur e pagonan 
di e impuesto di vehiculo di motor via www.impuesto.aw — 
Digitale formulieren y scoge pa 'Kwitantie Motorrijtuigbelasting 
Aanvragen'. 









4 Departamento di Impuesto 





DIP Metering 











“Cancer di pecho ta afectando 

hopi hende muhe na Aruba. 

Si bo detecte tempran, bo por atende cu ne 
na un forma mas efectivo. 


Haci bo mamografia, cuida bo mes pa asina 
bo por cuida di bo famianan'. 


PROME MINISTER 


Evelyn Wever-Croes 


OCTOBER 
LUNA DI 20 


CONSCIENTISACION DI 
CANCER NA PECHO 

Departamento di Salud Publico: 


UPDATE 25 DI OCTOBER 2021 


Segun resumen di awe 13 persona a recupera y un total di8 ta ilustra casonan nobo di COVID cu un average semanal di 
caso nobo di COVID-19 a keda registra di cual tur ta residente. 12 caso pa dia y un averahe di ‘positivity rate’ semanal di 9% 
E cifranan aki ta representa un ‘Positivity rate’ bou di nos pa dia. 
residentenan di 13%. 

Actualmente na Aruba tin 12 persona interna debi na COVID 
E cantidad di casonan activo di COVID-19 pa awe ta 140 y di cual den ICU tin 5 persona, riba piso general tin 7 persona y 
cantidad di fayecidonan relaciona cu COVID-19 ta 171. Datos na Colombia tin actualmente 16 persona den Cuido Intensivo. 











25/10/2021 TOTAL RESIDENTE | NO-RESIDENTE 
Casonan Nobo 8 8 (e) 
e 140 128 12 
15504 14059 1445 
— 15815 14355 1460 
171 168 3 
Vacuna 82405 - - 
12 a E 
AUA coL 5 21 16 = 3 











HABITONAN PA KEDA po 
C0 0.0 VACUNA 


Keda activo ta bon pa bo salud! 


Actividad fisico regular ta beneficia curpa y mente. Por reduci pre- 
sion halto y e riesgo di malesanan cardiaco, ta preveni hersen- 
bloeding y ta yuda combati obesidad, entre otro. Tambe ta desa- 
roya e forsa di e weso y musculonan; y ta aumenta e ekilibrio, e 

ibilidad y e condicion fisico. Den e tempo di pandemia aki, ta 

pi importante pa keda activo, pa asina mantene mente y curpa 
saludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto pa 
proteha bo y evita transmision. Ban uza tur e hermentnan cu nos 
tin pa caba cu e virus aki na nos isla! 








Mantene 1.5M Laba man Uza tapa boca 
minimo di distancia frecuentemente (SY paden di tur luga 

